Die geskiedskrywers kan maar nader staan
Ek dink ek was seker verlede Saterdag die enigste ou in die land wat getwyfel het dat die Bokke gaan wen. Elke ou wat ek raakgeloop het in die strate van Pretoria het voorspel dat dit 'n maklike oorwinning gaan wees. Die tellings in die rugbyraaikompetisie waaraan ek deelgeneem het, het hierdie optimisme weerspie�l. Ek het die Bokke met een punt laat wen. Toe die eindfluitjie blaas, moes ek, ongelowige Thomas, erken dat ek Jake White se afrigtingstalent onderskat het.
Big Joe en Bolla het maalvleis van my kritiek gemaak, terwyl die manne van Paarl Gimmies amper man-alleen met die gedugte All Blacks afgereken het. Asof dit nie genoeg was nie, het Big Joe my mond tjoepstil gespeel.
Hierdie week l� die Wallabies voor. Voor die All Blacks-stryd het Jake ges� die Wallabies sal ons nie kan stop as ons met die All Blacks afreken nie. Ek is geneig om met hom saam te stem. Ons is nou so naby aan 'n Drienasiekroon dat die meeste van ons spelers deur 'n muur sal hardloop. Die insluiting van AJ in die beginspan dui daarop dat ons 'n totale aanslag op die voorspelers van die Aussies gaan loods. Ek glo dat dit, tesame met 'n goeie dosis smoorverdediging, die regte resep is.
Ons moet egter nie verwag dat die manne van Doeronder sommer sal gaan l� nie. Van dinkrugby kan min ouens hulle iets leer, en Fast Eddie is die glibberigheid vanself. Die keuse van AJ behoort 'n goed-genoeg teenvoeter te wees vir die Wallabie-buksies se grondspel. Kleinschalk speel boonop elke week beter, so die losbal behoort nie te veel van 'n probleem te wees nie.
Ek glo dat ons weer vir Big Joe sal gebruik om wye aanvalle te loods. Dit sal, soos verlede week, die weg baan vir ho�spoed-aanvalle in Larkham se kanaal. Volmaakte balretensie sal, soos verlede week, nie opsioneel wees nie. Slaag Bolla boonop daarin om vir Georgie Gregan in toom te hou, kan die Wallabies op die agtervoet vasgepen word.
Ons wenkans moet op 60 persent geskat word, mits ons die nodige dissipline aan die dag l�. 'n Geel kaart of twee kan egter enige van die spanne se partytjie bederf. Die Wallabies is self nie engeltjies nie. Veral Justin Harrison is 'n deurtrapte skoorsoeker wat die Bokke deurentyd sal probeer ontstig. Hou ons ons oog op die bal, behoort ons hopeloos te veel ammunisie vir hulle te h�.
Ek kies die Bokke om met 12 punte te wen. Ek dink die opwinding van die oomblik, tesame met 'n ballistiese Durbanse skare, gaan die Wallabies soos 'n Shane Warne-flipper boul. Die geskiedskrywers kan maar nader staan. Ons eerste Drienasietitel van die ook-nie-meer-so-nuwe millennium is so te s� in die sakkie.